ທ່ານໂອບາມາ ຈະເລີ່ມໂຄສະນາຫາສຽງ ເພື່ອແຂ່ງຂັນ ເອົາຕຳແໜ່ງ ເປັນສະໄໝທີ 2 (ວີດີໂອ)
ປະທານາທິບໍດີບາຣັກ ໂອບາມາ ຈະເລີ່ມການໂຄສະນາຫາສຽງຢ່າງເປັນທາງການ ເພື່ອແຂ່ງຂັນເຂົ້າຮັບຕຳແໜ່ງຕື່ມອີກສະໄໝນຶ່ງ ໃນໄວໆນີ້
ປະທານາທິບໍດີບາຣັກ ໂອບາມາ ຈະເລີ່ມທຳການໂຄສະນາຫາສຽງ ຢ່າງເປັນທາງການ ເພື່ອ ເຂົ້າແຂ່ງຂັນເອົາຕຳແໜ່ງຕື່ມອີກສະໄໝນຶ່ງໃນວັນທີ 5 ພຶດສະພາທ້າຍສັບປະດານີ້ດ້ວຍການ ໂຮມຊຸມຢູ່ໃນ 2 ລັດ ທີ່ຍັງບໍ່ທັນມີການຕັດສິນໃຈຢ່າງຄັກແນ່ເທື່ອ ຄືລັດໂອໄຮໂອແລະລັດເວີຈີ ເນຍ ດັ່ງທີ່ Jim Ma- lone ຜູ້ສື່ຂ່າວວີໂອເອ ລາຍງານມາກໍແມ່ນວ່າ ການແຂ່ງຂັນກັນ ລະ ຫວ່າງປະທານາທິບໍດີໂອບາມາ ແລະ ທ່ານ Mitt Romney ອະດີດຜູ້ປົກຄອງລັດ Massa-chusetts ຊຶ່ງຄາດວ່າຈະເປັນຄູ່ແຂ່ງຈາກພັກຣີພັບບລີກັນນັ້ນ ໄດ້ເລີ່ມຂຶ້ນແລ້ວ ຍັງເຫຼືອເວລາຢູ່ບໍ່ຮອດ 6 ເດືອນຊໍ້າ ກ່ອນວັນເລືອກຕັ້ງຈະມາເຖິງ ຍຸດທະສາດຂອງພັກຣີພັບ ບລີກັນໃນການຂັບໄລ່ປະທານາທິບໍດີບາຣັກ ໂອບາມາອອກຈາກຕຳແໜ່ງ ແມ່ນຈະແຈ້ງຄືໃຫ້ ເປັນທີ່ແນ່ໃຈວ່າ ບັນດາຜູ້ມີສິດປ່ອນບັດ ເພັ່ງເລັງໃສ່ປະຫວັດຜົນງານໃນດ້ານເສດຖະກິດຂອງ ທ່ານ ຄູ່ແຂ່ງສ່ວນໃຫຍ່ໃນພັກຣີພັບບລີກັນຂອງທ່ານ Mitt Romney ໄດ້ຖອນໂຕອອກຈາກການ ແຂ່ງຂັນໃນການເລືອກຕັ້ງຂັ້ນຕົ້ນແລ້ວ ແລະເປັນທີ່ປະກົດວ່າອະດີດຜູ້ປົກຄອງລັດ Massa- chusetts ພວມຢູ່ໃນເສັ້ນທາງໄປສູ່ການໄດ້ຮັບໄຊຊະນະໃນການທີ່ຈະຖືກແຕ່ງຕັ້ງໃຫ້ເປັນຜູ້ ສະມັກປະທານາທິບໍດີຂອງພັກ ໃນເດືອນສິງຫາຈະມານີ້ ທ່ານ Romney ອາດສາມາດຈະ ໄດ້ຮັບຈໍານວນຜູ້ຕາງໜ້າທີ່ຈຳເປັນ ເພື່ອໃຫ້ໄດ້ຮັບການແຕ່ງຕັ້ງເປັນຜູ້ສະມັກຂອງພັກນັ້ນໃນ ໄລຍະຫຼາຍໆອາທິດຕໍ່ໜ້ານີ້ ທ່ານ Romney ໄດ້ຫັນຄວາມສົນໃຈຂອງທ່ານ ໄປໃສ່ປະທານາທິບໍດີໂອບາມາ ຢ່າງເຕັມທີ່ ແລະໃຫ້ຄຳໝັ້ນສັນຍາວ່າ ເສດຖະກິດຈະດີຂຶ້ນຖ້າທ່ານຫາກໄດ້ຮັບເລືອກຕັ້ງໃນເດືອນພະຈິກ ທ້າຍປີນີ້ ທ່ານ Romney ເວົ້າວ່າ ພວກນັກວິເຄາະກ່າວວ່າ ເກືອບບໍ່ມີການສົງໄສໃດໆເລີຍວ່າ ເລື່ອງເສດຖະກິດພາຍໃນປະ ເທດຈະເປັນບັນຫາຕັດສິນຊີ້ຂາດໃນເດືອນພະຈິກປີນີ້ ການໂຄສະນາຫາສຽງກໍມີທ່າທາງ ວ່າຈະເນັ້ນໜັກເຖິງຄວາມແຕກຕ່າງ ລະຫວ່າງບຸກຄົນທັງສອງ ກ່ຽວກັບຂະໜາດແລະບົດ ບາດຂອງລັດຖະບານກາງ ທ່ານ Romney ໃຫ້ຄຳໝັ້ນສັນ ຍາວ່າ ຈະຕັດການໃຊ້ຈ່າຍຂອງ ລັດຖະບານກາງ ລົງຢ່າງຫລວງ ຫຼາຍຂະນະທີ່ປະທານາທິບໍດີໂອ ບາມາປະຕິຍານວ່າຈະສືບຕໍ່ສວຍ ໃຊ້ລັດຖະບານ ເພື່ອກະຕຸກຊຸກ ຍູ້ການຟື້ນໂຕຄືນຂອງເສດຖະກິດ ທ່ານໂອບາມາເວົ້າວ່າ ໃນບັນດາພວກທີ່ຈັບຕາເບິ່ງການໂຄສະນາຫາສຽງເລືອກຕັ້ງຢ່າງໃກ້ຊິດໃນປີນີ້ ກໍມີທ່ານ Ken Duberstein ອະດີດຫົວໜ້າທີ່ປຶກສາປະຈຳທຳນຽບຂາວ ຂອງມື້ລາງປະທານາທິບໍດີ Ronal Reagan ໃນຊຸມປີ 1980 ຊຶ່ງທ່ານທຳນາຍວ່າຈະເປັນການເລືອກຕັ້ງທີ່ມີຄະແນນສຽງໃກ້ຄຽງ ກັນ ແລະຜົນຂອງການເລືອກຕັ້ງດັ່ງກ່າວຈະຂຶ້ນຢູ່ກັບວ່າ ບັນດາຜູ້ມີສິດປ່ອນບັດ ຈະມອງເບິ່ງ ຜູ້ສະມັກທັງສອງແບບໃດ ລະຫວ່າງທ່ານໂອບາມາແລະທ່ານ Romney ທ່ານ Duberstein ເວົ້າວ່າ ເວລານີ້ທ່ານ Romney ຕ້ອງໄດ້ເຕົ້າໂຮມພັກຣີພັບບລີກັນຫຼັງຈາກໄດ້ຮັບຄວາມບອບຊໍ້າຈາກ ການໂຄສະນາຫາສຽງໃນການເລືອກຕັ້ງຂັ້ນຕົ້ນທີ່ໄດ້ມີການຮ້ອງຮຽນຫຼາຍໆຢ່າງໄປຍັງພວກ ຝ່າຍຂວາທີ່ນິຍົມແນວທາງເດີມຂອງພັກ ແຕ່ໃນຂະນະດຽວກັນ ທ່ານ Romney ຍັງຈະຕ້ອງໄດ້ຫັນປ່ຽນຈຸດເພັ່ງເລັງຂອງທ່ານ ໄປໃສ່ ການພະຍາຍາມໃຫ້ໄດ້ຮັບຄວາມສະໜັບສະໜຸນຈາກບັນດາຜູ້ມີສິດປ່ອນບັດທີ່ນິຍົມແນວທາງ ການເມືອງປານກາງ ຊຶ່ງມັກຈະເປັນຜູ້ມີບົດບາດສຳຄັນໃນການຕັດສິນຊີ້ຂາດກ່ຽວກັບວ່າຜູ້ໃດ ຈະໄດ້ເຂົ້າໄປນັ່ງໃນທຳນຽບຂາວ ທ່ານ Duberstein ຄາດວ່າ ມັນຈະເປັນສິ່ງທ້າທາຍບໍ່ແມ່ນໜ້ອຍສຳຫຼັບທ່ານ Romney ທ່ານ Duberstein ເວົ້າວ່າ ການຢັ່ງຫາງສຽງປະຊາຊົນສ່ວນ ໃຫຍ່ ສະແດງໃຫ້ເຫັນວ່າ ປະທາ ນາທິບໍດີໂອບາມາ ມີຄະແນນນຳ ໜ້າທ່ານ Romney ໜ້ອຍນຶ່ງໃນ ເວລານີ້ ແຕ່ພວກນັກຊ່ຽວຊານ ໃຫ້ຂໍ້ສັງເກດວ່າ ການໄດ້ປຽບ ຂອງປະທານາທິບໍດີ ໂດຍສະ ເພາະແລ້ວ ສຳຫຼັບຜູ້ທີ່ເຂົ້າແຂ່ງ ຂັນ ເອົາຕຳແໜ່ງຕື່ມອີກ ແມ່ນ ບໍ່ຫຼາຍປານໃດ ແລະອາດຫາຍ ໄປໄດ້ຖ້າບັນດາຜູ້ມີສິດປ່ອນບັດ ຫາກຕັດສິນໃຈວ່າ ເສດຖະກິດຍັງບໍ່ທັນຟື້ນໂຕຄືນ ໄວເທົ່າທີ່ຄວນຈະເປັນ